
18. §
Rīkojuma projekts "Par nekustamā īpašuma "Pelnīši" Taurupes pagastā, Ogres novadā, atsavināšanu"
25-TA-2169
(E. Siliņa)
· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Satiksmes ministrijai pirkt nekustamā īpašuma "Pelnīši" (nekustamā īpašuma kadastra Nr. 7492 004 0006) daļu – zemes vienību (zemes vienības kadastra apzīmējums 7492 004 0095) 0,48 ha platībā – Taurupes pagastā, Ogres novadā, kura tirgus vērtība ir noteikta 3 120,00 euro.
· 4. Satiksmes ministrijai atsavināt valsts nekustamā īpašuma "V976" (nekustamā īpašuma kadastra Nr. 7492 004 0004) daļu – zemes vienību (zemes vienības kadastra apzīmējums 7492 004 0094) 0,54 ha platībā – Taurupes pagastā, Ogres novadā, kura tirgus vērtība noteikta 3 024,00 euro, izmantojot to kā daļēju kompensāciju par šī protokollēmuma 3. punktā minētā nekustamā īpašuma daļu.
· 5. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 26. panta pirmās daļas 2. punktu atlīdzības daļu par šī protokollēmuma 3. punktā minētā nekustamā īpašuma daļas atsavināšanu izmaksāt naudā – 96,00 euro un daļu kompensēt ar šī protokollēmuma 4. punktā minēto valsts nekustamā īpašuma daļu, kura tirgus vērtība noteikta 3 024,00 euro.

	Ministru prezidente
	(paraksts*)
	E. Siliņa

	Tieslietu ministre
	(paraksts*)
	I. Lībiņa-Egnere

	Valsts kancelejas direktors
	(paraksts*)
	R. Kronbergs


* Dokuments ir parakstīts ar drošu elektronisko parakstu

image1.png
Ministru kabinets




